CELEX: 32018D1698
Language: lt
Date: 2018-11-09 00:00:00
Title: 2018 m. lapkričio 9 d. Komisijos įgyvendinimo sprendimas (ES) 2018/1698 dėl tam tikrų apsaugos priemonių, susijusių su afrikiniu kiaulių maru Bulgarijoje (pranešta dokumentu Nr. C(2018) 7543) (Tekstas svarbus EEE.)

12.11.2018   
               
               
                  LT
               
               
                  Europos Sąjungos oficialusis leidinys
               
               
                  L 282/15
               
            
         KOMISIJOS ĮGYVENDINIMO SPRENDIMAS (ES) 2018/1698
         2018 m. lapkričio 9 d.
         dėl tam tikrų apsaugos priemonių, susijusių su afrikiniu kiaulių maru Bulgarijoje
         
            
               (pranešta dokumentu Nr. C(2018) 7543)
            
         
         (Tekstas autentiškas tik bulgarų kalba)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
         atsižvelgdama į 1990 m. birželio 26 d. Tarybos direktyvą 90/425/EEB dėl Sąjungos vidaus prekyboje tam tikrais gyvūnais ir produktais taikomų veterinarinių patikrinimų, siekiant užbaigti vidaus rinkos kūrimą (2), ypač į jos 10 straipsnio 4 dalį,
         kadangi:
         
                     (1)
                  
                  
                     afrikinis kiaulių maras – tai užkrečiama virusinė naminių ir laukinių kiaulių liga, galinti turėti didelio poveikio kiaulininkystės ūkio pelningumui ir sutrikdyti Sąjungos vidaus prekybą ir eksportą į trečiąsias šalis;
                  
               
                     (2)
                  
                  
                     pasitaikius afrikinio kiaulių maro atvejui laukinių kiaulių populiacijoje, atsiranda pavojus, kad ligos sukėlėjas gali išplisti į kitas laukinių kiaulių populiacijas ir būti perduotas kiaulių ūkiams. Todėl prekiaujant gyvomis kiaulėmis arba jų produktais liga gali plisti į kitas valstybes nares ir į trečiąsias šalis;
                  
               
                     (3)
                  
                  
                     Tarybos direktyvoje 2002/60/EB (3) nustatytos būtiniausios afrikinio kiaulių maro kontrolės Sąjungoje priemonės. Visų pirma, Direktyvos 2002/60/EB 15 straipsnyje numatyta, kad patvirtinus laukinėms kiaulėms nustatytą vieną ar daugiau afrikinio kiaulių maro atvejų, turi būti imtasi tam tikrų priemonių;
                  
               
                     (4)
                  
                  
                     Bulgarija pranešė Komisijai apie dabartinę afrikinio kiaulių maro padėtį savo teritorijoje ir laikydamasi Direktyvos 2002/60/EB 15 straipsnio ėmėsi keleto priemonių – be kita ko, nustatė užkrėstą rajoną, kuriame taikomos šios direktyvos 15 straipsnyje nurodytos priemonės, kad būtų užkirstas kelias šios ligos plitimui;
                  
               
                     (5)
                  
                  
                     kad būtų išvengta bet kokių nereikalingų Sąjungos vidaus prekybos trikdymų ir trečiųjų šalių sudaromų nepagrįstų kliūčių prekybai, būtina Sąjungos lygiu nustatyti afrikiniu kiaulių maru užkrėstą rajoną Bulgarijoje bendradarbiaujant su šia valstybe nare;
                  
               
                     (6)
                  
                  
                     todėl Bulgarijos užkrėstas rajonas turėtų būti įtrauktas į šio sprendimo priedą ir turėtų būti nustatyta šio suskirstymo į regionus trukmė. Suskirstymo į regionus trukmė buvo nustatyta atsižvelgiant į ligos epidemiologiją ir laiką, kurio reikia priemonėms įgyvendinti pagal Direktyvą 2002/60/EB;
                  
               
                     (7)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Bulgarija užtikrina, kad prie šios valstybės narės nustatyto užkrėsto rajono, kuriame taikomos Direktyvos 2002/60/EB 15 straipsnyje nustatytos priemonės, būtų priskiriamos bent šio sprendimo priede nurodytos teritorijos.
         
         
            2 straipsnis
            Šis sprendimas taikomas iki 2019 m. vasario 10 d.
         
         
            3 straipsnis
            Šis sprendimas skirtas Bulgarijos Respublikai.
         
         
            Priimta Briuselyje 2018 m. lapkričio 9 d.
            
               
                  Komisijos vardu
               
               Vytenis ANDRIUKAITIS
               
                  Komisijos narys
               
            
         
         
            (1)  OL L 395, 1989 12 30, p. 13.
         
         
            (2)  OL L 224, 1990 8 18, p. 29.
         
         
            (3)  2002 m. birželio 27 d. Tarybos direktyva 2002/60/EB, nustatanti konkrečias nuostatas dėl afrikinio kiaulių maro kontrolės ir iš dalies pakeičianti Direktyvos 92/119/EEB nuostatas dėl Tešeno ligos ir afrikinio kiaulių maro (OL L 192, 2002 7 20, p. 27).
      
      
         
            PRIEDAS
            
                        Teritorijos, nustatytos kaip 1 straipsnyje nurodytas Bulgarijos užkrėstas rajonas
                     
                     
                        Data, iki kurios taikoma
                     
                  
                        In the Dobrich region:
                        
                                    —
                                 
                                 
                                    within the municipality of Kavarna:
                                    
                                                —
                                             
                                             
                                                Balgarevo,
                                             
                                          
                                                —
                                             
                                             
                                                Kavarna,
                                             
                                          
                                                —
                                             
                                             
                                                Sveti Nikola,
                                             
                                          
                                                —
                                             
                                             
                                                Kamen Bryag,
                                             
                                          
                                                —
                                             
                                             
                                                Hadzhi Dimitar,
                                             
                                          
                                                —
                                             
                                             
                                                Poruchik Chunchevo,
                                             
                                          
                              
                                    —
                                 
                                 
                                    within the municipality of Shabla:
                                    
                                                —
                                             
                                             
                                                Gorun,
                                             
                                          
                                                —
                                             
                                             
                                                Tiulenovo.
                                             
                                          
                              
                     
                        2019 m. vasario 10 d.